Svake mennesker (Prima Vera)

«Svake mennesker» er en coverlåt med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff studio i Oslo.Absolute Prima Vera – cover informasjon

Originalen har samme tittel og ble utgitt med Jannicke i 1981.http://lista.vg.no/album_info.php?AlbumOp=show&albumId=3285&albumtype=song Teksten budskap er at folk som drikker alkohol og røyker, går under betegnelsen «svake mennesker» siden man da tilkjennegir at man ikke tør å være seg selv. I Jannickes musikkvideo, ser man Lava som kompgruppe fra den tiden Marius Müller var med i gruppa.http://www.youtube.com/watch?v=qh10PMRpYoY Samme musikere ble benyttet i Prima Veras versjon.

Prima Vera har laget en jazz-utgave av «Svake mennesker» og teksten som er uforandret i forhold til originalen, blir formidlet av Jahn Teigen. Han spiller rollen som vokalisten Kannicke, og synger med tilgjort sløv stemme. I VHS videoen Uten en rød tråd er det en musikkvideo til Prima Veras versjon. Her både røyker og drikker Teigen mens han mimer etter sangen. Publikumet i videoen røyker og drikker også. Tom Mathisen er konferansierer både i starten og mot slutten. Han ønsker alle velkommen til «Balla Jazzhus» og introduserer husorkesteret Harry Worried's Quartet.

Sangen ble også utgitt januar 1994 på Absolute Prima Vera), og i juni 1999 på Prima Vera Show (bonus-CD).

 Referanser 

Kategori:Prima Vera-sanger
Kategori:Sanger fra 1981